ສານສູງສຸດ ສຫລ ບໍ່ຮັບຟັງ ຄະດີ ຜູ້ປ່ອນບັດ ຕ້ອງມີບັດປະຈຳໂຕ ຢູ່ລັດ North Carolina 
ສານ​ສູງ​ສຸດ​ສະຫະລັດ ​ປະຕິ​ເສດ ຕໍ່​ຄວາມ​ພະຍາຍາມ ​ຂອງ​ບັນດາ​ສະມາຊິກສະພາ ​ພັກຣີພັບ​ບລິ​ກັນ ຢູ່ລັດ North Carolina ​ທີີ່​ຈະ​​​ຟື້ນຟູກົດໝາຍ ​ບັງຄັບ​ໃຫ້​​ຜູ້​ປ່ອນ​ບັດ​ ສະ​ເໜີ​ບັດປະຈຳ​ໂຕ​.
ສານສູງສຸດສະຫະລັດ ໄດ້ປະຕິເສດການຕໍ່ຄວາມພະຍາຍາມຂອງບັນດາສະມາ ຊິກ ສະພາພັກຣີພັບບລິກັນ ຢູ່ທີ່ລັດ North Carolina ທາງພາກຕາເວັນອອກຂອງສະຫະ ລັດ ທີີ່ຈະດັດແປງແກ້ໄຂກົດໝາຍຂອງລັດທີ່ບັງຄັບໃຫ້ບັນດາຜູ້ປ່ອນບັດສະເໜີບັດ ປະຈຳໂຕຢູ່ໜ່ວຍປ່ອນບັດ ສະພາທີ່ຄວບຄຸມໂດຍພັກຣີພັບບລິກກັນ ໄດ້ຮັບຜ່ານກົດໝາຍນີ້ ໃນປີ 2013 ໂດຍທີ່ ພວກສະໜັບສະໜູນກ່າວວ່າ ມາດຕະການໃໝ່ທີ່ຍັງລົບລ້າງການລົງທະ ບຽນຜູ້ປ່ອນ ບັດໃນວັນດຽວກັນ ແລະຫລຸດຈຳນວນມື້ ໃນການປ່ອນບັດລ່ວງໜ້າ ນັ້ນວ່າ ມີຄວາມ ຈຳເປັນເພື່ອປ້ອງກັນການທີ່ສໍ້ໂກງຄະແນນໃນການປ່ອນບັດ ແຕ່ພວກຄັດຄ້ານ ທີ່ຮວມທັງກຸ່ມປົກປ້ອງສິດທິ ແລະພັກເດໂມແຄຣັດກ່າວວ່າ ບາດ ກ້າວຕ່າງໆເຫລົ່ານັ້ນ ແມ່ນບໍ່ຍຸຕິທໍາທີ່ແນເປົ້າໝາຍໃສ່ຜູ້ປ່ອນບັດຊາວອາເມຣິກັນເຊື້ອ ສາຍອາຟຣິກາ ແລະຊາວສະແປນນິສ ຜູ້ທີ່ບໍ່ມີບັດປະຈຳໂຕ ຫລືເຂົ້າເຖິງໜ່ວຍປ່ອນ ບັດຕ່າງໆໃນວັນເລືອກຕັ້ງ ການຕັດສິນຂັ້ນຕົ້ນຂອງສານລັດຖະບານກາງ ໄດ້ປະຕິເສດຕໍ່ຄວາມເປັນຫ່ວງເຫລົ່າ ນັ້ນ ແຕ່ການຂໍອຸທອນ ຕໍ່ສານອຸທອນເຂດ 4 ກ່າວວ່າ ສະພານິຕິບັດຍັດ ໄດ້ຜ່ານກົດ ໝາຍ “ທີ່ມີຄວາມຕັ້ງໃຈຈຳແນກກີດກັນ ” ການຕັດສິນຂອງສານອຸທອນເຂດ 4 ໄດ້ອ້າງເຖິງການຄົ້ນຄວ້າ ທີ່ເຮັດຂຶ້ນໂດຍບັນດາສະມາຊິກສະພາຮ່າງຮ່່າງກົດໝາຍໂດຍກ່າວວ່າ ເຂົາເຈົ້າຕ້ອງການຂໍ້ມູນ ໄຈ້ແຍກ ອອກໂດຍຜິວພັນ ໃນການໃຊ້ປະຕິບັດຄວາມແຕກຕ່າງການປ່ອນບັດ ສານກ່າວວ່າ “ເຖິງແມ່ນວ່າຂໍ້ກຳນົດແນໃສ່ຊາວອາເມຣິກັນເຊື້ອສາຍອາຟຣິກາ ເກືອບ ວ່າແນ່ນອນທີ່ສຸດ ເຂົາເຈົ້າປະກອບດ້ວຍ ການແກ້ໄຂທີ່ບໍ່ຖືກຕ້ອງສຳລັບບັນຫາ ທີ່ປະ ກາດວ່າຖືກຕ້ອງແກ່ເຂົາເຈົ້າ ແລະຄວາມຈິງແລ້ວ ແມ່ນປົວແປງຕໍ່ບັນຫາທີ່ບໍ່ເຄີຍມີ ” ເວນານັ້ນ ຜູ້ປົກຄອງລັດ North Carolina ໄດ້ຮ້ອງຂໍໃຫ້ສານສູງສຸດຕ່າວປີ້ນການຕັດ ສິນດັ່ງກ່າວ ແຕ່ເວລາຜູ້ປົກຄອງລັດຄົນໃໝ່ພັກເດໂມແຄຣັດໄດ້ເຂົ້າກຳຕຳແໜ່ງໃນ ເດືອນມັງກອນທີ່ຜ່ານມານີ້ ທ່ານແລະຫົວໜ້າພະແນກຍຸຕິທຳປະຈຳລັດ ໄດ້ຮ້ອງຂໍໃຫ້ ສານຍົກເລີກຄະດີນີ້ ບັນດາຜູ້ນຳຣີພັບບລິກັນຢູ່ໃນສະພາໄດ້ຂໍຮ້ອງໃຫ້ເຂົາເຈົ້າໄດ້ຮັບອະນຸຍາດໃຫ້ເປັນຕາງໜ້າລັດ ຕໍ່ສູ້ກັບພວກທີ່ທ້າທາຍຕໍ່ກົດໝາຍນີ້ ຫົວໜ້າຜູ້ພິພາກສາສານສູງສຸດ ທ່ານ John Roberts ໄດ້ອ້າງເຖິງຄວາມສັບສົນຢູ່ໃນ ຄຳເຕືອນສອງໜ້າຂອງທ່ານທີ່ປະຕິເສດຕໍ່ການອຸທອນໃນວັນຈັນ ແລະ ເນັ້ນໜັກວ່າ ”ສານໄດ້ປະຕິເສດຕໍ່ການຮັບຟັງຄະດີນີ້ ຍ້ອນບໍ່ມີຄຸນຄ່າພຽງພໍທາງດ້ານກົດໝາຍ ຜູ້ປົກຄອງລັດ ທ່ານ Roy Cooper ໄດ້ສະແດງຄວາມຍິນດີກັບການຕັດສິນ ໃຈນີ້ວ່າ “ເປັນຂ່າວທີ່ດີ” ສຳລັບລັດ